Fulltrúar Íslandsstofu voru á ferð og flugi um Bandaríkin í síðustu viku ásamt fulltrúum 13 íslenskra ferðaþjónustufyrirtækja . Starfsmenn Íslandsstofu voru á ferð og flugi um Bandaríkin 14. - 16. febrúar sl. ásamt fulltrúum 13 íslenskra ferðaþjónustufyrirtækja . Haldnar voru vinnustofur í borgunum Miami , Tampa og Dallas og komu samtals um 100 manns á þær . Áhugi gesta var mikill og sérstaklega með tilkomu nýrra flugleiða frá borgunum Miami og Tampa til Íslands . Greinilegt er að mikið verk er óunnið í markaðssetningu Íslands í þessum hluta Bandaríkjanna þar sem nóg er af sól og hita en minna af hressilegu íslensku veðri .